CENTER ZA SOCIALNO DELO: OSREDNJA SLOVENIJA – VZHOD

Naslov: Masljeva ulica 3. Domžale

POSLOVNO POROČILO

ZA LETO 2021

Odgovorna oseba (ime in priimek): Andreja Rihter

\_\_\_POSLOVNO POROČILO VSEBUJE NASLEDNJA POJASNILA:

**Poročilo o doseženih ciljih in rezultatih** predpisuje Navodilo o pripravi zaključnega računa državnega in občinskega proračuna ter metodologije za pripravo poročila o doseženih ciljih in rezultatih neposrednih in posrednih uporabnikov proračuna – Ur. l. RS 12/01, 10/06, 8/07,102/10:

1. Zakonske in druge pravne podlage, ki pojasnjujejo delovno področje posrednega uporabnika;
2. Dolgoročne cilje posrednega uporabnika, kot izhaja iz večletnega programa dela in razvoja posrednega uporabnika oziroma področnih strategij in nacionalnih programov;
3. Letne cilje posrednega uporabnika, zastavljene v obrazložitvi finančnega načrta posrednega uporabnika ali v njegovem letnem programu dela;
4. Oceno uspeha pri doseganju zastavljenih ciljev, upoštevaje fizične, finančne in opisne kazalce (indikatorje), določene v obrazložitvi finančnega načrta posrednega uporabnika ali v njegovem letnem programu dela po posameznih področjih dejavnosti;
5. Nastanek morebitnih nedopustnih ali nepričakovanih posledic pri izvajanju programa dela;
6. Oceno uspeha pri doseganju zastavljenih ciljev v primerjavi z doseženimi cilji iz poročila preteklega leta ali več preteklih let;
7. Oceno gospodarnosti in učinkovitosti poslovanja glede na opredeljene standarde in merila, kot jih je predpisalo pristojno ministrstvo oziroma župan in ukrepe za izboljšanje učinkovitosti ter kvalitete poslovanja posrednega uporabnika;
8. Oceno notranjega nadzora javnih financ;
9. Pojasnila na področjih, kjer zastavljeni cilji niso bili doseženi, zakaj cilji niso bili doseženi. Pojasnila morajo vsebovati seznam ukrepov in terminski načrt za doseganje zastavljenih ciljev in predloge novih ciljev ali ukrepov, če zastavljeni cilji niso izvedljivi;
10. Oceno učinkov poslovanja posrednega uporabnika na druga področja, predvsem pa na gospodarstvo, socialo, varstvo okolja, regionalni razvoj in urejanje prostora;
11. Druga pojasnila, ki vsebujejo analizo kadrovanja in kadrovske politike in poročilo o investicijskih vlaganjih.

*Poročilo o doseženih ciljih in rezultatih mora posredni uporabnik pripraviti* ***izhajajoč iz obrazložitve svojega finančnega načrta in programa dela za leto 2021.***

*Pristojna ministrstva oziroma župan lahko od posrednih uporabnikov zahtevajo tudi druge vsebine, ki jih morajo pojasniti v poročilu o doseženih ciljih in rezultatih.*

1. **ZAKONSKE IN DRUGE PRAVNE PODLAGE, KI POJASNJUJEJO DELOVNO PODROČJE POSREDNEGA UPORABNIKA**

## 1.1. SPLOŠNI PODATKI

Matična številka posrednega uporabnika: 8286957000

Naziv CSD: CENTER ZA SOCIALNO DELO OSREDNJA SLOVENIJA – VZHOD

Poštna številka: 1230

Kraj: Domžale

Ulica: Masljeva ulica

Hišna številka: 3

Telefon: 01 724 63 70 fax; 01 721 56 80 E-mail: [gp-csd.osvzh@gov.si](mailto:gp-csd.osvzh@gov.si)

Center za socialno delo Osrednja Slovenija - vzhod je krajevno pristojen za območje naslednjih občin:

|  |  |  |  |  |
| --- | --- | --- | --- | --- |
|  | ime občine | delež občine v %\* | število prebivalcev  2020 | število prebivalcev  2021 |
| 1 | Domžale | 100 | 35.675 | 36.792 |
| 2 | Mengeš | 100 | 7.917 | 8.481 |
| 3 | Lukovica | 100 | 5.799 | 5.949 |
| 4 | Moravče | 100 | 5.328 | 5.489 |
| 5 | Trzin | 100 | 3.869 | 3.899 |
| 6 | Kamnik | 100 | 29.487 | 29.953 |
| 7 | Komenda | 100 | 6.192 | 6.469 |
| 8 | Litija | 100 | 15.317 | 15.692 |
| 9 | Šmartno pri Litiji | 100 | 5.565 | 5.664 |
| 10 | Ivančna Gorica\* | 1,10 | 182 | 239 |
|  |  | **SKUPAJ** | **115.331** | **118.570** |

Vir : Statistični urad RS

\*Upravna enota Litja obsega naselja, ki sodijo v občino Ivančna gorica in sicer: Pusti Javor, Radanja vas, Sela pri Sobračah, Sobrače, Vrha pri Sobračah,

## 1.2. VELIKOST CSD

Skupna tlorisna površina prostorov znaša 2.091,90 m2

|  |  |  |  |  |  |  |
| --- | --- | --- | --- | --- | --- | --- |
| lokacija  (ulica in hišna številka) | m2 | cena najema v eur / m2 | skupaj mesečna najemnina | lastni/  najeti | naziv lastnika/ najemodajalca | dejavnost, ki se opravlja v prostorih\* |
| CSD Osrednja Slovenija – vzhod  ENOTA DOMŽALE in OBMOČNI CSD  Masljeva ulica 3,  Domžale | 1.245,28 | 7,60 | 9.464,13 | najeti | Tilt d.o.o. | socialno varstvena dejavnost |
| Center za socialno delo Osrednja Slovenija – vzhod  ENOTA KAMNIK  Usnjarska cesta 8, Kamnik | 554,50 | 8,20 | 4.546,90 | najeti | Projekt 9 d.o.o. | socialno varstvena dejavnost |
| Center za socialno delo Osrednja Slovenija – vzhod  ENOTA KAMNIK  Kolodvorska ulica 4, Kamnik | 187,00 | 0,00 | 0,00 | najeti | Občina Kamnik | Dnevni center za osebe s težavami v duševnem zdravju »Štacjon« |
| Center za socialno delo Osrednja Slovenija – vzhod  ENOTA LITIJA  Ljubljanska cesta 12,Litija  *do 31.10.2021* | 332,73  99,61  skupaj:  432,34 | 9,30  8,00 | 3.094,39  796,88 | najeti | Cbs grup d.o.o.  Cbs grup d.o.o. | socialno varstvena dejavnost |
| *od 1.11.2021* | 432,34 | 7,60 | 3.285,78 |

**1.3. ZAKONSKE PODLAGE**

1. Zakonske podlage za izvajanje dejavnosti zavodov:

* Zakon o zavodih (Uradni list RS, št. 12/91 z dne 22. 3. 1991),
* Zakon o spremembi zakona o zavodih – ZZ-A (Uradni list RS, št. 8/96 z dne 12. 2. 1996),
* Zakon o preprečevanju dela in zaposlovanja na črno – ZPDZC (Uradni list RS, št. 36/00 z dne 26.4.2000),
* Zakon o javno-zasebnem partnerstvu – ZJZP (Uradni list RS, št. 127/06 z dne 7. 12.2006).

1. Zakonske in druge pravne podlage za pripravo finančnega načrta:

* Zakon o javnih financah (UL RS, št. 11/11-UPB4, 14/13-popr., 101/13, 55/15 – ZFisP, 96/15 – ZIPRS1617 in 13/18),
* Zakon o računovodstvu (UL RS, št. [23/99](http://www.uradni-list.si/1/objava.jsp?urlid=199923&stevilka=1032), 30/02 – ZJF-C in 114/06 – ZUE),
* Zakon o preglednosti finančnih odnosov in ločenem evidentiranju različnih dejavnosti (UL RS, št. [33/11)](http://www.uradni-list.si/1/objava.jsp?urlid=199923&stevilka=1032),
* Navodilo o pripravi finančnih načrtov posrednih uporabnikov državnega in občinskih proračunov (UL RS, št. 91/00 in 122/00),
* Pravilnik o sestavljanju letnih poročil za proračun, proračunske uporabnike in druge osebe javnega prava (UL RS, št. 115/02, 21/03, 134/03, 126/04, 120/07, 124/08, 58/10, 60/10-popr., 104/10, 104/11, 86/16 in 80/19)
* Pravilnik o enotnem kontnem načrtu za proračun, proračunske uporabnike in druge osebe javnega prava (UL RS, št. 112/09, 58/10, 104/10, 104/11, 97/12, 108/13, 94/14, 100/15, 84/16, 75/17, 82/18 in 79/19),
* Pravilnik o razčlenjevanju in merjenju prihodkov in odhodkov pravnih oseb javnega prava (UL RS, št. 134/03, 34/04, 13/05, 138/06, 120/07, 112/09, 58/10, 97/12, 100/15, 75/17 in 82/18),
* Pravilnik o načinu in stopnjah odpisa neopredmetenih sredstev in opredmetenih osnovnih sredstev (UL RS, št. 45/05, 138/06, 120/07, 48/09, 112/09, 58/10, 108/13 in 100/15),
* Pravilnik o določitvi neposrednih in posrednih uporabnikov državnega in občinskih proračunov (UL RS, št. 46/03),
* Aneks h Kolektivni pogodbi za negospodarsko dejavnost v RS,
* Kolektivna pogodba za javni sektor (UL RS, št. 57/08 s spremembami v aneksih),
* Kolektivna pogodba za dejavnost zdravstva in socialnega varstva Slovenije (UL RS, št. [15/94](http://www.uradni-list.si/1/objava.jsp?sop=1994-01-0570), [18/94](http://www.uradni-list.si/1/objava.jsp?sop=1994-01-0727) -ZRPJZ, [57/95](http://www.uradni-list.si/1/objava.jsp?sop=1995-01-2660), [19/96](http://www.uradni-list.si/1/objava.jsp?sop=1996-01-1140), [56/98](http://www.uradni-list.si/1/objava.jsp?sop=1998-01-2571), [76/98](http://www.uradni-list.si/1/objava.jsp?sop=1998-01-3839), [39/99](http://www.uradni-list.si/1/objava.jsp?sop=1999-01-1963) - ZMPUPR, [102/00](http://www.uradni-list.si/1/objava.jsp?sop=2000-01-4284), [62/01](http://www.uradni-list.si/1/objava.jsp?sop=2001-01-3344), [43/06](http://www.uradni-list.si/1/objava.jsp?sop=2006-01-1835) - ZKolP, [60/08](http://www.uradni-list.si/1/objava.jsp?sop=2008-01-2582), [75/08](http://www.uradni-list.si/1/objava.jsp?sop=2008-01-3296), [107/11](http://www.uradni-list.si/1/objava.jsp?sop=2011-01-4799), [40/12](http://www.uradni-list.si/1/objava.jsp?sop=2012-01-1706), [46/13](http://www.uradni-list.si/1/objava.jsp?sop=2013-01-1768), [106/15](http://www.uradni-list.si/1/objava.jsp?sop=2015-01-4339), [46/17](http://www.uradni-list.si/1/objava.jsp?sop=2017-01-2247), [80/18](http://www.uradni-list.si/1/objava.jsp?sop=2018-01-3878), [5/19 – popr.](http://www.uradni-list.si/1/objava.jsp?sop=2019-21-0142) in [160/20](http://www.uradni-list.si/1/objava.jsp?sop=2020-01-2793)),
* Zakon o sistemu plač v javnem sektorju (uradno prečiščeno besedilo) - ZSPJS-UPB13 (UL RS, št. 108/09), Spremembe in dopolnitve Zakona o sistemu plač v javnem sektorju (UL RS, št. 13/10, 59/10, 85/10, 107/10, 46/13, 50/14, 82/15, 67/17 in 84/18),
* Zakon o delovnih razmerjih (UL RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722)),
* Uredba o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021,
* Zakon o izvrševanju proračunov Republike Slovenije za leti 2020 in 2021 (ZIPRS2021) (UL RS, št. 75/19, 61/20 – ZDLGPE in 133/20),
  + Zakon o interventnih ukrepih (UL RS, št. 94/10 in 110/11-ZDIU12, 40/12-ZUJF).
  + Sklep o uskladitvi minimalne premije kolektivnega dodatnega pokojninskega zavarovanja za javne uslužbence (UL RS, št. 80/19),
  + Zakon o ukrepih na področju plač in drugih stroškov dela v javnem sektorju za leti 2020 in 2021 ter izredni uskladitvi pokojnin (ZUPPJS2021) (UL RS, št. 75/19),
  + Dogovor o plačah in drugih stroških dela v javnem sektorju (UL RS, št. 80/18) in Aneks h Kolektivni pogodbi za negospodarske dejavnosti v RS (UL RS, št. 40/12, 46/13, 95/14, 91/15, 88/16, 80/18, 31/19, 80/19 in 97/20),
  + Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (UL RS, št. 49/20, 61/20 in [152/20](http://www.uradni-list.si/1/objava.jsp?sop=2020-01-2610) – ZZUOOP),
* Sklep o ustanovitvi Centra za socialno delo Osrednja Slovenija – vzhod, (Uradni list RS, številka 30/2018, z dne 26.04.2018).

c) Zakonske podlage za izvajanje socialno varstvene dejavnosti

* Zakon o socialnem varstvu
* Zakon o starševskem varstvu in družinskih prejemkih
* Zakon o socialno varstvenih prejemkih
* Zakon o uveljavljanju pravic iz javnih sredstev
* Zakon o štipendiranju
* Družinski zakonik
* Zakon o nepravdnem postopku
* Zakon o tujcih
* Zakon o mednarodni zaščiti
* Zakon o nadzoru državne meje
* Zakon o matičnem registru
* Zakon o zdravstvenem varstvu in zdravstvenem zavarovanju
* Zakon o pacientovih pravicah
* Zakon o državljanstvu Republike Slovenije
* Zakon o denacionalizaciji
* Stanovanjski zakon
* Zakon o pravdnem postopku
* Zakon o nepravdnem postopku
* Zakon o dedovanju
* Zakon o urejanju trga dela
* Zakon o visokem šolstvu
* Zakon o delovnih razmerjih
* Zakon o preprečevanju dela in zaposlovanja na črno
* Obligacijski zakonik
* Zakon o varstvu osebnih podatkov
* Zakon o notariatu
* Zakon o prekrških
* Zakon o varuhu človekovih pravic
* Zakon o upravnih taksah
* Zakon o odvetništvu
* Zakon o sodiščih
* Zakon o vrtcih
* Zakon o centralnem registru prebivalstva
* Zakon o prijavi prebivališča
* Zakon o začasni zaščiti razseljenih oseb
* Zakon o javnem jamstvenem, preživninskem in invalidskem skladu
* Zakon o družbenem varstvu duševno in telesno prizadetih oseb
* Zakon o uporabi slovenskega znakovnega jezika
* Zakon o duševnem zdravju
* Zakon o postopku za uveljavljanje socialnovarstvenih pravic
* Zakon o usklajevanju transferjev posameznikom in gospodinjstvom v Republiki Sloveniji
* Kazenski zakonik
* Zakon o kazenskem postopku
* Zakon o izvršbi in zavarovanju
* Zakon o izvrševanju kazenskih sankcij
* Zakon o pokojninskem in invalidskem zavarovanju
* Zakon o izenačevanju možnosti invalidov
* Zakon o usmerjanju otrok s posebnimi potrebami
* Zakon o varstvu pred naravnimi in drugimi nesrečami
* Zakon o izvajanju rejniške dejavnosti
* Zakon o osebnem imenu
* Zakon o nalogah in pooblastilih policije
* Zakon o brezplačni pravni pomoči
* Zakon o mednarodnem zasebnem pravu in postopku
* Zakon o preprečevanju nasilja v družini
* Zakon o osnovni šoli
* Zakon o šolski prehrani
* Energetski zakon
* Konvencija o otrokovih pravicah
* Zakon o osebni asistenci
* Interventni zakoni za preprečevanje posledic epidemije

1. **DOLGOROČNI CILJI POSREDNEGA UPORABNIKA, KOT IZHAJAJO IZ VEČLETNEGA PROGRAMA DELA IN RAZVOJA POSREDNEGA UPORABNIKA OZIROMA PODROČNIH STRATEGIJ IN NACIONALNIH PROGRAMOV**

Temeljno izhodišče ukrepov na področju socialnega varstva je zagotavljanje dostojanstva in enakih možnosti ter preprečevanje socialne izključenosti. Glavni cilji razvoja sistema socialnega varstva, kot izhajajo iz Nacionalnega programa socialnega varstva v obdobju 2013-2020 in iz predloga Resolucije o nacionalnem programu socialnega varstva za obdobje 2021 – 2030. so bili:

* zmanjševanje tveganja revščine in povečevanje socialne vključenosti ogroženih in ranljivih skupin prebivalstva;
* izboljšanje razpoložljivosti in pestrosti ter zagotavljanje dostopnosti in dosegljivosti storitev in programov;
* izboljševanje kakovosti storitev in programov ter drugih oblik pomoči.

V obdobju do leta 2021 je bila v nacionalnem programu z namenom dviga kakovosti in učinkovitosti izvajanja socialnovarstvenih storitev izvedena reorganizacija mreže izvajanja storitev in izvajalcev storitev. To velja predvsem za storitve in javna pooblastila, ki jih izvajamo in imamo centri za socialno delo. Z reorganizacijo smo centri za socialno delo lahko še okrepili svojo koordinatorsko oziroma povezovalno vlogo s službami drugih resorjev (sodelovanje z zdravstvenimi službami, uradi za delo, šolskimi svetovalnimi službami, policijo itd.) in nevladnimi organizacijami, ki izvajajo različne programe za ranljive skupine.

CSD Osrednja Slovenija - vzhod ima dolgoročno zastavljene naslednje cilje:

* Biti temeljna ustanova, »skrbnik« ter glasnik socialnega dela za pomoč ljudem v stiski, ki so se znašli v socialni stiski ali težavi ter poskrbeti, da bodo ob strokovni podpori CSD ohranili človeško dostojanstvo in ostali vključeni v sistem socialni države
* Biti vsebinsko izčiščen zavod, ki bo zagotavljal dostopne, kakovostne in privlačne oblike pomoči,
* Biti sodoben zavod, ki bo združeval strokovne in tehnične kompetence različnih poklicnih področji,
* Biti uporabnikom prijazen zavod, ki bo pozoren do njihovih pričakovanj in jim bo omogočal aktivno soustvarjanje vsebin,
* Biti aktiven dejavnik razvoja stroke in oblikovanja strategije socialno varstvene politike
* Biti finančno stabilen zavod, ki bo sledil sistemu javnega financiranja.

1. **LETNI CILJI POSREDNEGA UPORABNIKA, ZASTAVLJENI V OBRAZLOŽITVI FINANČNEGA NAČRTA POSREDNEGA UPORABNIKA ALI V NJEGOVEM LETNEM PROGRAMU DELA**

Na Centru smo v letu 2021 izvajali javna pooblastila in naloge in socialnovarstveni programe, skladno z veljavnimi zakonskimi predpisi..

Aktivnosti centra smo usmerjali zlasti v :

* izboljšanje kakovost življenja preko uvajanja razvojnih in preventivnih programov, ki razvijajo in ohranjajo socialno vključenost, prostovoljno delo in medgeneracijsko sožitje,
* ohranjanje utečene preventivne dejavnosti za posebej ogrožene skupine prebivalcev,
* ugotavljanje potrebe uporabnikov, kot podlage za individualno načrtovanje reševanja socialne stiske in težave,
* zagotavljanje možnosti izbire med različnimi izvajalci in programi,
* opolnomočenje in usposabljanje uporabnikov za čimbolj neodvisne oblike življenja,
* seznanjanje uporabnikov s pravicami in načini njihovega uveljavljanja,
* multidisciplinarna obravnava zahtevnejših stisk in težav uporabnikov,
* sodelovanje z drugimi službami, ki izvajajo socialnovarstvene in druge storitve, pomembne za kvaliteto življenja uporabnikov.

Na področju poslovanja smo naše aktivnosti usmerjali v:

* uravnotežen poslovni rezultat v obračunskem obdobju,
* zagotavljanje nemotenega finančnega poslovanja zavoda v skladu s finančnimi izhodišči in sklenjenimi pogodbami o financiranju.

Zastavljene cilje smo dosegli z zagotavljanjem ustreznejših kadrovskih pogojev: permanentnim usposabljanjem zaposlenih na izobraževanjih, seminarjih, intervizijskih izobraževanjih, na aktivih strokovnih delavcev na regionalnem nivoju, z razbremenitvijo zaposlenih z dodatnimi zaposlitvami preko javnih del, študentskega servisa, z dodatnimi socialno varstvenimi programi, z zagotavljanjem ustreznih delovnih pogojev, pozitivne delovne klime in ugodnega delovnega okolja in razvijanjem dopolnilnih programov. Posebna skrb je bila zaradi epidemije COVID – 19 posvečena varnemu in zdravemu okolju za delo z uporbaniki.

Pri izvajanju programov, storitev in nalog smo sodelovali z nosilci socialnovarstvenih programov v vseh občinah, zlasti pa z vsemi javnimi socialnovarstvenimi zavodi in zasebnimi zavodi ter drugimi izvajalci, ki izvajajo katero od socialno varstvenih storitev, pa tudi z nevladnimi organizacijami in društvi. Posebej je utečena mreža sodelovanja z zavodom za zaposlovanje, s patronažno in zdravstveno službo, s šolskimi svetovalnimi službami in nekaterimi vrtci, s policijsko postajo in upravo policije in z drugimi izvajalci dejavnosti, namenjenih občanom vseh občin.

Pregled doseganja letnih ciljev iz programa dela je prikazan v prilogi 1.

1. **OCENO USPEHA PRI DOSEGANJU ZASTAVLJENIH CILJEV, UPOŠTEVAJE FIZIČNE, FINANČNE IN OPISNE KAZALCE (INDIKATORJE), DOLOČENE V OBRAZLOŽITVI FINANČNEGA NAČRTA POSREDNEGA UPORABNIKA ALI V NJEGOVEM LETNEM PROGRAMU DELA PO POSAMEZNIH PODROČJIH DEJAVNOSTI**

Iz finančnega poročila za leto 2021 je razvidno, da Center za socialno delo osrednja Slovenija - vzhod v letu 2021 beleži presežek prihodkov nad odhodki v višini 25.212 EUR, kar je posledica presežka na stroških dela zaradi odhodov zaposlenih in prihoda novih zaposlenih, začasne nezasedenosti vseh delovnih mest, kasnejše zaposlitve na dodatno odobrena delovna mesta in večjega števila bolniških odsotnosti.

1. **NASTANEK MOREBITNIH NEDOPUSTNIH ALI NEPRIČAKOVANIH POSLEDIC PRI IZVAJANJU PROGRAMA DELA**

V letu 2021 kljub COVIDU-19 in mnogoterim ukrepom za preprečevanje COVID – 19 na Centru za socialno delo Osrednja Slovenija - vzhod ni prišlo do nedopustnih posledic pri izvajanju programa.

1. **OCENO USPEHA PRI DOSEGANJU ZASTAVLJENIH CILJEV V PRIMERJAVI Z DOSEŽENIMI CILJI IZ POROČILA PRETEKLEGA LETA ALI VEČ PRETEKLIH LET**

Kljub COVIDU-19 in mnogoterim ukrepom za preprečevanje COVID – 19, kadrovskim in organizacijskim spremembam v letu 2021 ter drugačnem izvajanju številnih nalog smo na Centru za socialno delo Osrednja Slovenija - vzhod zastavljene cilje realizirali.

V času povečanega obsega dela ni prihajalo do zaostankov, saj smo jih s pravočasnim načrtovanjem in reorganizacijo dela uspešno reševali s pomočjo sredstev iz presežka, ki so bila porabljena za zaposlitve študentov, plačilo nadurnega dela in začasne zaposlitve.

Pri samem strokovnem delu smo zaradi COVID -19 naloge morali izvajati prilagojeno, kar je terjalo več usklajevanja, dnevnega načrtovanja, osebne prožnosti za uspešno organizacijo in realizacijo nalog. Poseben organizacijski zalogaj je predstavljalo preverjanje PCT pogojev.

Pri delu s kompleksnejšimi problemi, ki zahtevajo veliko znanja in časa, primanjkuje strokovnih delavcev z večletnimi izkušnjami in znanjem, saj sta 2/3 zaposlenih manj kot 5 let na CSD.

1. **OCENO GOSPODARNOSTI IN UČINKOVITOSTI POSLOVANJA GLEDE NA OPREDELJENE STANDARDE IN MERILA, KOT JIH JE PREDPISALO PRISTOJNO MINISTRSTVO OZIROMA ŽUPAN IN UKREPE ZA IZBOLJŠANJE UČINKOVITOSTI TER KVALITETE POSLOVANJA POSREDNEGA UPORABNIKA;**

Ocenjujemo, da smo poslovali dobro in da smo zastavljene cilje dosegli. Zaradi COVID -19 smo naš naloge morali izvajati prilagojeno, kar je terjalo več usklajevanja, dnevnega načrtovanja, osebne prožnosti za uspešno organizacijo in realizacijo nalog.

Na težave in spremembe zaradi odsotnosti, ukrepov za preprečevanje Covid -19 smo se hitro in fleksibilno odzivali, tako da smo v izrednih razmerah zastavljene cilje ponovno presegli.

1. **OCENO NOTRANJEGA NADZORA JAVNIH FINANC**

Ocena notranjega nadzora javnih financ bo pripravljena in posredovana na AJPES preko računalniškega programa ob oddaji zaključnega računa. Izpis Izjave o oceni notranjega nadzora bomo posredovali tudi na MDDSZ skupaj z letnim poročilom.

Revizija na celotnem poslovanju je bila zaključena v decembru 2021 s strani Auditorja - revizijska družba d.o.o., podjetje za revizijo, vrednotenje in svetovanje, Ptuj in je obsegala pregled obstoja in delovanja notranjih kontrol na področju plač z vidika evidentiranja delovnega časa delavcev.

V poročilu z dne 3.1.2022 revizorka ugotavlja, da ima Center za socialno delo Osrednja Slovenija – vzhod na področjih: plač, z vidika evidentiranja delovnega časa delavcev, vzpostavljen sistem notranjega kontroliranja , ki zagotavlja zakonito in gospodarno poslovanje, ki je skladno s predpisi ter internimi akti in navodili Centra za socialno delo Osrednja Slovenija – vzhod.

V poročilu z dne 3.1.2022 so podana priporočila::

- Nova oblika odsotnosti: zapisati navodila v zvezi z novo obliko odsotnosti, ki se ne nadomešča – promocija zdravja. S to oznako se v registerni uri evidentira odsotnost delavca v delovnem času zaradi COVID-19 testiranja ali cepljenja

- Odobravanje službenih in privat izhodov: Navodila zapisana v Pravilniku o delovnem času naj se uskladijo z dejansko prakso

- Obravnava presežka in primanjkljaja ur v evidenci delovnega časa: Navodila zapisana v Pravilniku o delovnem času naj se uskladijo z dejansko prakso ali obratno

- Nadomestila (dopust, boleznine v breme delodajalca, v breme zavod itd) se pri plači obračunajo za obseg ur, ki so na dan odsotnosti delavčeva obveznost.

- Ročni popravki v registerni uri se vnašajo na podlagi elektronskega zahtevka – vloga za vnos ročnega popravka, ki jo odobri nadrejena oseba

- CSD naj preveri, če je možno sistemsko urediti evidentiranje delovnega časa, da bi se ure stalne pripravljenosti in efektivne ure, ki jih delavec opravi v času stalne pripravljenosti zaradi intervencije, evidentirale v registerni uri in ne več ročno

t.

1. **POJASNILA NA PODROČJIH, KJER ZASTAVLJENI CILJI NISO BILI DOSEŽENI, ZAKAJ CILJI NISO BILI DOSEŽENI. POJASNILA MORAJO VSEBOVATI SEZNAM UKREPOV IN TERMINSKI NAČRT ZA DOSEGANJE ZASTAVLJENIH CILJEV IN PREDLOGE NOVIH CILJEV ALI UKREPOV, ČE ZASTAVLJENI CILJI NISO IZVEDLJIVI**

. Zastavljeni cilji so bili doseženi.

1. **OCENO UČINKOV POSLOVANJA POSREDNEGA UPORABNIKA NA DRUGA PODROČJA, PREDVSEM NA GOSPODARSTVO, SOCIALO, VARSTVO OKOLJA, REGIONALNI RAZVOJ IN UREJANJE PROSTORA**

Naše poslovanje in cilji dela vplivajo tudi na socialno politiko v lokalnem okolju. Sodelovanje z občinami in ostalimi nevladnimi organizacijami v lokalnem okolju se izboljšuje, kar nedvomno vpliva tudi na naše storitve tako vsebinsko kot časovno. S skupnimi dogovori in sodelovanjem stremimo k temu, da so naši uporabniki seznanjeni z vsemi možnostmi za reševanje problematike, v kateri se znajdejo. Zaradi dobrega sodelovanja je tudi učinkovitost našega poslovanja lahko večja.

Ker smo naše naloge kljub izrednim razmeram zaradi COVID -19 izvajali tako, da so bile dostopne vsem uporabnikom v stiski, ocenjujemo, da smo pomembno pripomogli, da se socialne stiske niso poglabljaje in razraščale.

1. **DRUGA POJASNILA, KI VSEBUJEJO ANALIZO KADROVANJA IN KADROVSKE POLITIKE IN POROČILO O INVESTICIJSKIH VLAGANJIH.**

**11.1. ANALIZA KADROVANJA IN KADROVSKE POLITIKE**

V zvezi z analizo kadrovanja je potrebno izpolniti naslednje tabele:

* + - 1. Tabela 1: Delovna mesta v CSD
      2. Tabela 2: Število zaposlenih po stroškovnih nosilcih
      3. Tabela 3: Razporejeni zaposleni glede na delovni čas po stroškovnih nosilcih (v deležu) na dan 31.12.2021
      4. Tabela 4: Realizacija kadrovskega načrta

Tabele izpolnite v pripeti excelovi datoteki »Analiza kadrovanja 2021«.

Pojasnila glede kadrovanja še zlasti pojasnila glede realizacije kadrovskega načrta:

* ..
* ..

Pojasnila glede kadrovanja še zlasti pojasnila glede realizacije kadrovskega načrta:

* prosta delovna mesta se sproti nadomeščajo. Imeli smo 14 zaposlitev (nadomeščanja in redne zaposlitve);
* javna dela (trije udeleženci), sofinancirano s strani občin Domžale, Mengeš, Kamnik;
* dva zaposlena v programih, financirana s strani Občine Kamnik;
* ena zaposlena v programih, financirana s strani MDDSZ.

Nadomestila osebnih dohodkov za boleznine v breme zavoda so bila izplačana za 5.721 delovnih ur, v breme ZZZS 2.793 delovnih ur, v breme ZPIZ-a 2.088 delovnih ur, v breme Ministrstva za notranje zadeve (rezervni policist) 181 delovnih ur, v breme sodišč 5 delovnih ur, v breme zavoda zaradi višje sile (varstvo otrok, nedelujoč javni prevoz) 3.046 delovnih ur in v breme zavoda zaradi karenten 4.717 delovnih ur. Boleznine skupaj predstavljajo 5,3% obračunanih delovnih ur, ostale odsotnosti pa 6,3% obračunanih delovnih ur.

**11.2. POROČILO O INVESTICIJSKIH VLAGANJIH**

Investicijska vlaganja so opisana v računovodskem poročilu.

Pripravil: Odgovorna oseba:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

1. **prikaz letnih ciljev 2021**

### **UPORABNIKI:**

Cilj 1: Izvajati javna pooblastila in naloge, ki jih CSD-jem določajo zakoni in drugi predpisi

Aktivnosti: zakonito, strokovno, odzivno izvajanje zakonodaje;

* Poenotenje dela na različnih enotah: sprejema pisarna, dokumentarni sistem, timsko delo po enotah
* Jasni delokrogi zaposlenih: redne naloge, nadomeščanja, informiranje o odsotnosti
* Strokovni svet sprejema in evalvira smernice za enotno delo na CSD OSV
* Aktivi po področjih dela: družina, storitve, PJS, skrbništvo, ZUPJS, mladoletniki – 4 x letno
* Promocija novejših nalog CSD - mediacija
* Promocija rejništva
* Promocija SVS programa »Štacjon« v drugih lokalnih okoljih in strokovnih krogih (ZD, koncesionarji, centri za duševno zdravje)
* Ureditev arhivov na vseh enotah
* Sprejem notranjega akta o arhiviranju

Cilj 2: Izvajati kakovostne socialne varstvene storitve, s katerimi so uporabniki zadovoljni.

Aktivnosti: zakonito, strokovno, inovativno izvajanje socialne varstvene storitve Prve socialne pomoči, Osebna pomoč, Pomoč žrtvam kaznivih dejanj, Pomoč za dom;

* Svetovalno delo – interno izobraževanje
* Nabava pripomočkov za delo
* Nabava literature
* Implementacija ukrepov in priporočil socialne inšpekcije, strokovnega sveta SCSD
* Redno izobraževanja vseh zaposlenih s poudarkom na svetovalnih metodah dela
* Pohvale zaposlenim za dobre prakse s strani vodstva

Cilj 3: Izvajanje dosedanjih programov

Aktivnosti: organiziranje, vodenje dosedanjih programov, analiza potreb po novih programih

* Kako izvajati programe v COVID razmerah: več telefonskih pogovorov, več srečanj/ aktivnost na prostem, več individualnih pristopov, pogovorov; individualne aktivnosti s ciljem skrbi za druge (voščilnice)
* Analiza potreb in možnosti za nove programe: v Domžalah brezdomci – povezovanje z okoljem za usklajene akcije, Kamnik – možnosti za dnevni center za mlade
* Javna dela Litija, viški hrane

Cilj 4: Vključiti uporabnike v načrtovanje in izvajanje javnih pooblastil, storitev, programov in aktivnosti CSD.

Aktivnosti: Moč odločitev o življenju uporabnikov »dati v roke« uporabnikom. Uporabnike vzpodbujati k izražanju njihovih misli, želja, konstruktivni kritičnosti, jim aktivno prisluhniti ter jih spodbujati k odgovornosti. Spodbujati opolnomočenje. Graditi socialno-delovni odnos, zaupanje med uporabniki in zaposlenimi. Ozaveščanje uporabnikov o možnih poteh dajanja predlogov za izboljšave delovanja CSD in pritožb nad izvajano nalogo, storitvijo.

* Aktivno odzivanje vodij na pritožbe in pohvale uporabnikov
* Izvajanje protokola ob zamenjavi strokovnega delavca ali enote
* Enotno evidentiranje pritožb uporabnikov v sistemu Krpan
* Ažurno posodabljanje spletne stran in FB z aktualnimi informacijami
* Ureditev razstave slik na temo brezdomstva v sejni sobi na skupnih službah
* Spremembe v načinu dela gleda na pritožbe uporabnikov, ugotovitve nadzornih organov npr.SI
* Enotno evidentiranje pohval uporabnikov za zaposlene na intranetu

Cilj 5: Zagotoviti dostopnost za vsakega uporabnika tekom poslovnega časa CSD.

Aktivnosti: zagotavljanje dostopnosti »brez ovir« za samostojno gibanje uporabnikov v prostorih CSD.

* Preverjanje dvigal za invalide
* Telefonske storitve: spremljanje obremenitev in odzivnosti po telefonu z novim sistemom (centralna številka, izbor enot, čakalna vrsta, najava delo. časa)
* COVID razmere: obveščanje o sprejemnih načinih poslovanja, varna oddaja vlog
* Ureditev in skrb za dodatne nabiralniki pred vhodom, stojala za vloge, površine za izpolnjevanje vlog

Cilj 6: Informiranje uporabnikov o pomembnih spremembah

Aktivnosti: hitro in redno obveščanje uporabnikov o spremembah pri uveljavljanju pravic preko osebnih in telefonskih razgovorov, obveščanja preko medijev in socialnih omrežij, obveščanje lokalne skupnosti.

* Obvestila za lokalne medije, internetno stran, FB, občinske strani
* Distribucija zloženk o dejavnostih in nalogah CSD
* Promocija novejših nalog CSD - mediacija
* Izdelati Letni komunikacijski načrt
* Oblikovanje skupine za izvajanje letnega komunikacijskega načrta
* Nabava okvirjev za predstavitev delovnih nalog CSD po hodnikih posameznih enot
* Promocija rejništva – članek
* Sodelovanje z novimi programi v okviru zdravstva (Center za duševno zdravje Domžale)

### **ZAPOSLENI:**

Cilj 7: Poskrbeti za možnosti osebnega razvoja vseh zaposlenih.

Aktivnosti: Izvajati program izobraževanj, ki je usklajen s potrebami zaposlenih, procesom dela, zahtevami zakonodaje, upoštevaje razpoložljiva finančna sredstva. Vsak zaposlen se vsako leto udeleži plačljivih in brezplačnih izobraževanj, usposabljanj v okviru določil Kolektivne pogodbe. Zaposleni, ki se udeležijo zunanjih izobraževanj, pripravijo interno poročanje za ostale. Prenašanje znanj, izkušenj med zaposlenimi z internimi izobraževanji, pogovori, »job rotation« (spoznavanje dela na drugih delovnih mestih, organizacijah).

* Napotitev zaposlenih na izobraževanje za dosego pogojev zaposlitve (novo zaposleni, glavne pisarne)
* Letni plan izobraževanj po enotah: določena kvota za plačljiva izobraževanja
* 3 interna izobraževanje s področja svetovanega dela (nove metode dela, alkoholizem, programi za delo z ranljivimi družinami)
* Redna izobraževanja iz varstva pri delu, varovanja osebnih podatkov,
* Dodatna predavanja: prva pomoč
* Nabava dodatnih potrebnih pripomočkov za on line seminarje
* Obiski drugih CSD : Krško, Koper, Ljubljana
* Strokovne ekskurzije za področje nasilja v družini, invalidskega varstva, duševnega zdravja
* Redne supervizije
* Možnost individualnih supervizij
* Aktivno sodelovanje s Fakulteto za socialno delo in Filozofsko fakulteto v Ljubljani, Oddelek za psihologijo s predstavitvijo zaposlitve na CSD

Cilj 8: Poskrbeti za možnost vključenosti vseh zaposlenih v načrtovanje, izvajanje in nadzor delovanja CSD. Uresničevanje individualnih ciljev zaposlenih, ki so usklajeni s cilji CSD.

Aktivnosti: Redni mesečni sestanki direktorice z zaposlenimi. Redni, vsaj letni, razvojni pogovori/zapisi med zaposlenimi in direktorico oz vodji enot. Oblikovanje aktivov po posameznih področjih dela in redna srečanja članov aktivov.

* Informiranje o delovanju zavoda preko e- pošte
* Pravočasen načrt reševanja pravic iz JS
* Delavnica: vrednote CSD OSV
* Novi pravilniki – vključevanje zaposlenih, sindikatov, upoštevanje predlogov, pobud zaposlenih
* Razlaga pravilnikov, zakonskih podlag
* Spremljanje in ocenjevanje novih tveganj v okviru delovne skupine za Register tveganj
* 2x letno sestanki s kadrovsko in računovodsko službo po enotah
* Anketa o delovni uspešnosti – kaj zaposleni mislijo, da so nadpovprečni dosežki
* Sestanek s predstavniki zaposlenih (člani sveta, predstavniki sindikata)
* Določitev komisije za spremljanje poskusnega dela za novo zaposlene sodelavce s pogodbo za nedoločen čas
* Evalvacija Kataloga javnih pooblastil in nalog CSD
* Enoten obrazec za letne razgovore z zaposlenimi

Cilj 9: Ohranjati in graditi dobre medosebne odnose in timsko delo.

Aktivnosti: Neformalna druženja ob »jutranji kavi«, praznovanju rojstnih dni, praznikov, na športnih in kulturnih dogodkih. Organizacija druženja izven delovnega mesta.

* Predstavitev in sprejem Delovne kultura na CSD
* Ob konflikti med zaposlenimi in vodji, vključevanje kadrovske službe, zaupnika za mobing, ki ima mediatorske veščine
* Piknik za zaposlene in team building o naših vrednotah
* Program promocije zdravja za CSD in vsako enoto posebej
* Redno naslavljanje vrednot ob mesečnih kolegijih direktorice na vseh enotah
* Slavnostni dogodki od upokojitvi sodelavcev z udeležbo sodelavcev, pomočnikov in direktorice
* Izrekanje sožalja ob smrti bližnjih s strani direktorice
* Slavnostni dogodki ob okroglih obletnicah z udeležbo z udeležbo sodelavcev, pomočnikov in direktorice
* Povratna informacija ob pritožbah na drugi stopnji: pohvala, usmeritve za pravilno odločanje
* Službi ZUPJS omogočiti skupinsko izobraževanje za izgradnjo bolšjih medosebnih odnosov

Cilj 10: Zagotavljati varnost na delovnem mestu in skrbeti za promocijo zdravja

Aktivnosti: Dosledno izvajane aktivnosti za varnost na delovnem mestu, ki so zapisane v Izjavi o oceni tveganj delovnih mest. sodelovanje z izvajalcem medicine dela za cel CSD OSV. Uresničevanja programa promocije zdravja zaposlenih - načrtovana februarja za vsako enoto, določene ključen osebe, ocenjeni stroški - odstopi zaradi COVID

* Ažuriranje ocene tveganja za cel CSD OSV zaradi COVID-19
* Požarna vaja na vseh enotah
* Izvrševanje Načrta Promocije zdravja
* Navodila direktorice ob odlokih vlade zaradi COVID-19
* Enotna ravnanja ob sumu na zdr. težave zaposlenih – napotitev na posebni zdr. pregled
* Varnostni incidenti na CSD: knjiženje, obveščanje direktorice, policije
* Protokol ravnaj v primeru nasilja nad zaposlenimi
* Izobraževanje Policije - reagiranje ob nasilnih strankah
* Vzpostavitev evidence delovnega časa za promocijo zdravja
* Omogočanje cepljenja proti COVID -19 in sezonski gripi v okviru promocije zdravja
* Predavanja o pomenu cepljenju , preventivnih ukrepih proti COVID -19

Cilj 11: Biti družini prijazen delodajalec.

Aktivnosti: Zagotavljati varnost zaposlitve (življenjske eksistence) za vse odgovorne zaposlene, ki uresničujejo skupaj dogovorjene usmeritve. Možnost usklajevanja delovnih in družinskih obveznosti zaposlenih, s prilagajanjem delovnega časa, dopustov in ostalih aktivnosti v okviru organizacijskih in zakonskih možnosti. Vključevanje družinskih članov zaposlenih v aktivnosti CSD.

* Omogočanje dela na domu v skladu s internim aktom in Zakonom o delovnih razmerjih (delo v izrednih razmerah)
* Urejanje oddaljenih dostopov
* Informiranje o pravicah in finančnih posledicah za zaposlene zaradi posledic COVID -19

Cilj 12: Prijavljati se na razpise za javna dela in ostale ukrepe aktivne politike zaposlovanja (APZ) ter delati s prostovoljci, praktikanti ter delavci v družbeno korist.

Aktivnosti: Spremljanje aktualnih razpisov APZ. Redno prijavljanje na razpise za javna dela na ZRSZ. Dogovarjanje z vsemi občinami o sofinanciranju javnih delavcev. Možnost opravljanja prostovoljstva in prakse na CSD. CSD kot učna baza za študente.

* Pridobiti nove prostovoljce vsaj 1/enoto
* Promoviranje CSD kot učne baze
* Sprejem navodila za izvajanje študentske prakse na CSD OSV na enoten način
* Pridobiti nove javne delavce

Cilj 13: Dobro sodelovanje z upokojenimi zaposlenimi CSD

Aktivnosti: Povabila na skupna druženja, dogodke z zaposlenimi. Povabilo k opravljanju prostovoljstva na CSD.

* Novoletna druženja oz. voščila

### **VODENJE:**

Cilj 14: Utrjevati, graditi, močno organizacijsko kulturo lastne odgovornosti, fleksibilnosti in medsebojnega spoštovanja.

Aktivnosti: Pregled temeljnih elementov organizacijske kulture CSD, skupaj z zaposlenimi. Dogovor o naših osrednjih vrednotah za naprej. O vrednotah govoriti, pisati, se ozaveščati, predvsem pa jih živeti. Lasten zgled, po načelu »bodi ti prva pozitivna sprememba, ki si jo želiš pri drugih«. Sprejeti kodeks CSD OSV na podlagi Delovne kulture CSD v Sloveniji.

* Delovna kultura na CSD
* Redno mesečno naslavljanje naših vrednot na kolegijih z direktorico
* Izobraževanje vodij
* Povratna informacija ob pritožbah na drugi stopnji: pohvala, usmeritve za pravilno odločanje

CILJ 15: Načrtovati, spremljati in nadzirati gospodarno delovanje CSD (kontroling).

Aktivnosti: Vključenost vseh interesnih skupin (uporabnikov, zaposlenih, lokalne skupnosti, države, kooperantov …) – problematika poznih izhodišč ustanovitelja glede financiranja in financiranje na podlagi zgodovine, namesto potreb uporabnikov, načrtovanih aktivnosti, dejavnosti, projektov za prihodnje leto. Transparentne informacije o doseganju načrtovanih ciljev, o katerih so informirani zaposleni na rednih mesečnih sestankih z vodstvom. V primeru negativnih odstopanj od postavljenih ciljev pravočasno sprejemanje korektivnih ukrepov. Če so odstopanja bistveno negativna, problematična, pravočasno informirati tudi člane Sveta zavoda in ustanovitelja (MDDSZ).

* Sklicati vsaj 1 sejo sveta lokalnih skupnosti
* Sestanki pomočnikov z občinami
* Redno mesečni kolegiji z direktorico

CILJ 16: Transparentno izbirati nove, kompetentne kadre

Aktivnosti: Pravočasno načrtovanje kadrovskih potreb v skladu s povečanimi potrebami pri izvajanju dejavnosti. Upoštevanje gospodarnosti pri zaposlovanju. Transparentna objava potreb po novih zaposlenih v skladu zakonodajo. Za izbiro zadolžena Komisija, sestavljena iz različnih profilov zaposlenih, da se izbere najkompetentnejši kandidat glede na poznana dejstva.

* Poskusna doba pri zaposlovanju novih sodelavcev: način spremljanja, ocenjevanja
* Onbording protokol (brošura CSD, darilo)
* Offording protokol
* Pridobiti certifikat Preizkušeni poznavalec kadrovskih procesov v javnem sektorju za 2 zaposlena v kadrovsko računovodski službi in direktorico

CILJ 17: Gospodarno upravljati s finančnimi viri

Aktivnosti: Usklajeno strateško in operativno načrtovanje aktivnosti in finančnih virov. Prizadevanje za povečanje financiranja osnovne dejavnosti in programske dejavnosti. V primeru nezadostnih finančnih virov pravočasno načrtovati in izvesti aktivnosti za njihovo pridobivanje (prijava na različne razpise, sponzorstva, donacije, sodelovanje za dosego sinergij, ekonomije obsega, pomoč lokalne skupnosti,…).

* Ozaveščanje zaposlenih za racionalno rabo proračunskih sredstev ( zmanjšanje potnih stroškov za privat avtomobile, zmanjšanje poštnih stroškov)
* Dopisi občinam za sodelovanje pri javnih delih
* Višji prispevki občin za izvajanje aktualnih programov
* Sprememba pri odpremi poštnih pošiljk kot standardna pisma (manjši strošek)
* Pridobitev novega avta za potrebe koordinatorja za invalidsko varstvo in koordinatorja obravnave v skupnosti preko evropskih razpisov

CILJ 18: Gospodarno, transparentno in zakonito nabavljati vsa sredstva

Aktivnosti: Upoštevanje načela gospodarnosti, transparentnosti iz zakonitosti pri nabavah. Upoštevati zakonodajo o javnem naročanju in napisana interna pravila glede racionalnih naročil manjše vrednosti (zahtevek za naročilnico, naročilnica, več ponudb).

* Dopolnitev Navodila k pravilniku o računovodstvu za naročilnice, finančne obveznosti ( izvedenci, poveča obseg dela, prostovoljci, študentsko delo,…)
* Znižanje najemnine za najem prostorov na enoti Litija
* Naročanje materiala 1x mesečno
* Usposobiti kadrovsko računovodsko službo za izvedbo javnih naročil
* Poenotenje zavarovanj – skupno javno naročilo
* Sprememba pri odpremi poštnih pošiljk kot standardna pisma (manjši strošek)
* Sodelovanje v javnem naročilu za gorivo

CILJ 19: Upoštevati zakonodajo in sodelovati pri njenih spremembah

Aktivnosti: Upoštevanje predpisane zakonodaje. Aktivno, konstruktivno opozarjanje na potrebne spremembe zakonodaje.

* Sodelovati z MDDSZ, SZS, SCSD, sindikati pri vseh pomembnih temah za uporabnike in delovanje CSD

### **OKOLJE:**

CILJ 20: Aktivno, dobro sodelovati z občinami in organizacijami v njih

Aktivnosti: Vključevanje v občinske organe, ki obravnavajo in načrtujejo potrebe socialnega varstva v občinah. Obveščanje občin o načrtovanih in izvedenih aktivnostih. Letni dogovori za sofinanciranju javnih delavcev. Sodelovanje z ostalimi organizacijami, društvi. Iskanje sinergij, možnih skupnih projektov za kakovostnejše bivalno okolje, življenje, v regiji. Organizacija okroglih miz, posvetov z lokalno skupnostjo

* Obiski županov
* Obiski soc. zavodov, šol
* Obveščanje OŠ, vrtcev o letnih pravicah + zahvala
* Sodelovanje z dobrodelnimi organizacijami (Rotary, Duh časa, ZPM, RK, Karitas,…)
* Spodbujanje donaciji

CILJ 21: Aktivno, dobro sodelovati z mediji in ohranjati, graditi našo prepoznavnost v okolju

Aktivnosti: Ustvarjanje pozitivne podobe, naklonjenost socialno šibkejšim osebam, s ciljem solidarnosti in njihove destigmatizacije. Redno informiranje medijev o aktualnem dogajanju v CSD. Sodelovanje z različnimi lokalnimi nevladnimi organizacijami. Odprtost CSD za vse, ki ga želijo obiskati, videti …

* Izdelati letni komunikacijski načrt
* Določiti skupino za izvajanje Letnega komunikacijskega načrta
* Povečati objavo člankov, prispevkov v vseh lokalnih medijih
* Hitro odzivanje na novinarska vprašanja

CILJ 22: Aktivno sodelovati v Skupnosti CSD SLO (SCSD)

Aktivnosti: Aktivno sodelovati na srečanjih direktorjev na SCSD s ciljem doseči večjo učinkovitost, kvaliteto, enotnost, povezanost slovenskih CSD. Živeti kodeks CSD (delovna kultura za izvrstne delovne odnos in odlične rezultate)

* Predaja pobud, predlogov direktorice, pomočnikov in zaposlenih na SCSD
* Poročanja o realizaciji pobud, predlogov
* Zaposleni so člani aktivov na SCSD in prenašajo informacije na aktive na CSD OSV
* Evalvacija nalog iz Kataloga javnih pooblastil, nalog po zakonu in storitev, ki jih izvajajo centri za socialno delo

CILJ 23: Dobro sodelovati z ustanoviteljem – državo (MDDSZ)

Aktivnosti: Konstruktivno sodelovanje z ustanoviteljem. Spoštovanje predpisanega in opozarjanje na potrebne spremembe (debirokratizacija, deregulacija). Pripravljenost na sodelovanje pri pilotnih programih razvoja socialnega varstva.

* Opozarjane MDDSZ na težave pri izvajanju nalog CSD (dopis preko SCSD)
* Podajanje pobud, rešitev na MDDSZ za odpravljanje težav pri izvajanju nalog CSD

### **UČEČA SE ORGANIZACIJA:**

CILJ 24: Učiti sebe, učiti druge in biti ozaveščen ter ozaveščati druge.

Aktivnosti: Izmenjava dobrih praks z različnimi organizacijami v Sloveniji, tako zaposlenih kot tudi uporabnikov (strokovni ogledi, izmenjave, job-rotation,). Objavljanje strokovnih in znanstvenih člankov, povezanih z našo dejavnostjo. Sodelovanje na konferencah doma. Sodelovanje zaposlenih kot predavateljev v različnih izobraževalnih programih. Vključevanje v ekološke projekte in ostale akcije, za družbeno in naravno dobro.

* Strokovni ogledi v organizaciji KIV, KPN
* Sodelovanje z NIJZ
* Predstavitev metod dela po fakultetah
* Sodelovanje na Dnevnih socialne zbornice
* Sodelovanje v projektih Božičke za en dan, Uresniči željo

CILJ 25: Kreativno misliti, biti inovativen.

Aktivnosti: Učenje in spodbujanje kreativnega mišljenja zaposlenih. Vzpodbujanje izboljšav, inovacij pri zaposlenih.

* Na kolegijih z direktorico spoznavati SWOT analizo